अमनदीप अस्पताल ने करवाई सीएमई
सरकारीस्कूलों में पढ़ने वाले स्टूडेंट्स की सरकार की ओर से तय बीमारियों का इलाज अमनदीप अस्पताल में मुफ्त किया जाता है। इसमें कई तरह के ऑपरेशन भी शामिल हैं, जबकि तालू और कटे होंठ आदि वाले बच्चों के 7,000 से भी अधिक मुफ्त ऑपरेशन किए जा चुके हैं। यह जानकारी अस्पताल के वरिष्ठ डाॅ. राजीव वोहरा ने दी। आल इंडिया इंटेग्रेटिड मेडिकल एसोसिएशन तरन-तारन में की गई मीटिंग के दौरान डाॅ. वोहरा ने अमनदीप अस्पताल में घुटने बदलने, दुर्घटना के दौरान कटे अंगों को जोड़ने एवं उसे अस्पताल तक लेकर आने, हड्डियों, प्लास्टिक सर्जरी आदि संबंधी जानकारी दी। अमनदीप अस्पताल के लेप्रोस्कोपिक सर्जन डाॅ. परमजीत सिंह काहलों ने बताया कि 80 प्रतिशत तक ऑपरेशन लेप्रोस्कोपी के साथ किये जा सकते हैं जिससे मरीज को ज्यादा तकलीफ नहीं होती।
अमनदीप अस्पताल की ओर से करवाई गई सीएमई में मौजूद डॉक्टर्स।
awa_Deva hin_Deva awa_Deva